
Møtebok fra avdelingsstyremøte ved 

avdeling for økonomi-, kommunal og sosialfag

Dato: 04.06.03
Kl.10.00-16.15

Til stede:





Eksterne representanter:
Tore Abrahamsen


Mona Sandbæk




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Abdel Al-Araki


Erik Grønvold


Ragnhild Hansen


Irene Levin


Mons Oppedal




Studentrepresentanter:
Jan Jacek Markiewicz


Anne Marthe Westgaard







Administrasjonens representant:
Eva Groth Sitter




Avdelingsdirektør:
Brita Børve




Protokoll:
Tore Vogt




Forfall: Cecilie Brendås, Tor Høst, Kathrine Paulsen, og Sigrid Wangsness. Mons Oppedal møtte for Sigrid Wangsness, Erik Grønvold møtte for Tor Høst. Anne Marthe Westgaard møtte for Cecilie Brendås. Erik Grønvold, Judy Kokkinn og Mona Sandbæk var ikke tilstede under hele møtet.

Referat fra sak 23/03 og 32/03 sendes kun til de som var tilstede på avdelingsstyremøtet.

Det følger som eget vedlegg.

Sak 27/03 ble trukket.

Sak 21a/03: Møtebok fra avdelingsstyremøte 07.05.03

Vedtak:

Møteboka fra 07.05.03 ble godkjent.

Sak 21b/03: Finansieringssystemet for høgere utdanning

Det ble påpekt at det nye avdelingsstyret må få en grundig redegjørelse for det nye finansieringssystemet.  

Sak 12/03: Pensum for kurs for studenttillitsvalgte- Universitets- og høgskolesektoren: Politikk,organisering og forvaltning

Det ble informert om at kurset gir 15 studiepoeng. 

Vedtak:

Pensum for kurs for studenttillitsvalgte- Universitets- og høgskolesektoren: Politikk, Organisering og forvaltning godkjennes.

Sak 16/03 Studieplan master i sosialt arbeid- endring i sammensetning av opptaksutvalg for master i sosialt arbeid

Vedtak:

Anne-Lise Tvedt og Lasse Saur trer ut av utvalget, mens Birgit Rimstad og Ken Henry Hyttemoen trer inn i deres sted.

Sak 22/03: Mastergrad i international Social Welfare and Health politics

Det kom følgende merknader på møtet:

· Det er behov for omfattende språkvask av dokumentet

· Det ble påpekt at opptakstallet bør være mer enn 10 studenter. 

· Det ble informert om at mastergraden kun har vært til orientering i Stjernøutvalget. Saken har ikke blitt behandlet i utvalget eller på utdanningene ved ØKS.

· Det ble bedt om at setningen: "Personalet på hovedfaget/ master i sosialt arbeid og i Sosialforsk bør kunne integrere undervisningen i sine årsverk" strykes

· Det bør analyseres hvordan fagsammensetningen på dette masterstudiet påvirker fagsammensetningen på andre masterstudier. Det ble stilt spørsmål om at studenter på master i sosialt arbeid må ha undervisning på engelsk i de fag som er felles for master i international Social Welfare and Health Politics og omfanget av felles kurs. 

· Det ble stilt spørsmål om vi har ledig kapasitet på avdelingen til å gjennomføre dette masterstudiet

· Det ble stilt spørsmål om dette skulle være §3 eller §5 master. Denne masteren har mindre omfang på hovedoppgaven enn master i sosialt arbeid. Skal dette være master beregnet på at en har praksis fra før, eller master som gir mulighet for å gå videre på doktorgrad? Dette valget vil få stor betydning for rekrutteringsgrunnlaget.

· Det ble stilt spørsmål om denne mastergraden kan kalles samarbeidsprosjekt mellom HF, SU og ØKS når alle personer som er nevnt i planen er tilknyttet ØKS.

Vedtak:

1. Avdelingsstyret stiller seg positiv til den foreløpige studieplanen for master i International Social Welfare and Health Politics. Avdelingsstyret forutsetter at forslag til studieplan fremlegges på nytt etter høringsrunden er gjennomført og innspill er mottatt fra fagmiljøet.

2. Oppstart baseres på at avdelingen tildeles minst ti studieplasser til studiet.

3. Det opprettes i denne omgang ingen nye stillinger til Master i International Social Welfare and Health Politics. Hvis det skulle bli tildelt vesentlig flere studieplasser, vurderes dette på nytt og legges eventuelt fram for avdelingsstyret.

4. Avdelingsstyret ber om at det blir framlagt oversikt over inntekter og utgifter for den nye masteren.

5. Det må avklares om dette skal være en §3 eller §5 master.

Sak 24/03: Avdelingens budsjettfordeling 2003: Tredje revisjon

Vedtak:

Avdelingsstyret godtar budsjettfordeling 2003- tredje revisjon.

Sak 25/03: Regnskapsrapport for 1.tertial 2003

Vedtak:

Avdelingsstyret tar regnskapsrapporten til orientering

Sak 26/03: Avdelingens økonomiske situasjon for 2004- avdelingens budsjettfordeling for 2004

Det ble framsatt ønske om at avdelingsstyret bør ha en pragmatisk holdning til det nye finansieringssystemet. Endring av budsjettramme vil normalt skje i endring av studentmåltall og studiepoengproduksjon. 

Vedtak:

Avdelingsstyret tar det framlagte budsjettanslaget for 2004 til orientering.

Sak 28/03: Endringer i fagplan for sosionomutdanningen

Det framkom følgende merknader til planen:

· Det bør komme fram at det kan bli foretatt en skikkethetsvurdering selv om studenter skal varsles skriftlig senest tre uker før praksisperioden er slutt.

· Det må inn i fagplanen at kun studenter som har hatt gyldig fravær ved eksamen eller som vil forbedre karakteren fra eksamen kan gå opp til ny og utsatt eksamen

· Det ble framsatt ønske om at prosjektmetodikk må mer i fokus på modul 5. Et alternativ kan være at selve prosjektmetodikken blir et arbeidskrav. Et annet alternativ er å la studentene presentere sin prosjektmetodikk i plenum.

· Det ble framsatt ønske om at studentene ble mer utfordret på egne holdninger og verdier på studiet enn det som er tilfelle i dag.

· Det ble påpekt at det er uheldig at prosjekt i utlandet kolliderer med tidspunkter for obligatorisk fremmøte på modul 5 om prosjekt.

· Det ble etterlyst paginering av planen i sakspapirene.

Vedtak:

Endringer i fagplan for sosionomutdanningen godkjennes med de merknader som framkom i møtet.

Sak 29/03: Studieplan for bachelor i offentlig styring og årsstudier

Det ble stilt spørsmål om vurderingsformer.

Vedtak:

Avdelingsstyret godkjenner studieplan for Bachelor i offentlig styring og studieplanene for årsstudier politikk og forvaltning, offentlig økonomistyring og organisasjon og ledelse.

Sak 30/03: Velferdsmoduler- Godkjenning av kursplaner i velferdspolitikk og velferdsrett

Det framkom følgende merknader:

· Kjønstad og Syse m.fl om velferdsrett II har kommet i ny utgave

· Det ble stilt spørsmål om forskjellen på at den obligatoriske oppgaven er bestått eller fullført. Er formuleringen under punktet "vurdering" i planen om velferdsrett logisk?

· Det ble påpekt at begrepet "arbeidslinja" er erstattet av begrepet "inkluderende arbeidsliv" i trygdeetaten. Kurstittel bør gjenspeile dette. Tittel på kurs kan få betydning for søkertall.

Vedtak:

1. Kursbeskrivelsene i velferdspolitikk og velferdsrett godkjennes med de merknader som framkom i møtet.

2. Avdelingsstyret godkjenner at modulene i velferdsfag reduseres fra 15 til 10 studiepoeng.

Sak 31/03: Ny kursbeskrivelse i regnskap for revisorer

Vedtak:

Avdelingsstyret godkjenner ny kursbeskrivelse i kurset "Regnskap for revisorer"

Sak 33/03: Studieplan for master i sosialt arbeid- endring av opptaksregler

Vedtak:

Studieplan for master i sosialt arbeid godkjennes.

Sak 34/03: Fagplan for bachelor i barnevern

Det ble påpekt at det gjenstår en del redigeringsarbeid i planen. For øvrig kom det følgende merknader:

· Hensikten med mappeevaluering faller noe bort dersom studentene kun får evaluering på innleveringen to ganger i året. 
Vedtak:

Forslag til endringer i fagplan for barnevernspedagogutdanningen godkjennes med de merknader som framkom i møtet.

Sak 35/03: Organiseringen av den faglige virksomheten ved ØKS

Det framkom følgende merknader på møtet:

· Det ble påpekt at avdelingsledelsen ikke er like lojal mot høgskolestyrevedtak når modellen forutsetter en todelt avdeling 

· Det er ønskelig at modellen er en prøveordning på et år.

· Det er ønskelig at master i sosialt arbeid blir plassert under barnevernspedagogutdanningen i og med at sosiomutdanningen nå blir kalt sosialt arbeid, for å synliggjøre at master i sosialt arbeid også bygger på barnevernspedagogutdanningen

· Slik modellen er tegnet opp får en inntrykk av at lederteamene er et formelt organ. Det må synliggjøres at lederteamene er et uformelt organ. Kommandolinjene må være klare.

Vedtak:

1. Faglig organisering av avdeling ØKS vedtas i henhold til framlagt modell. Modellen evalueres etter et år.

2. Masterkoordinator rapporterer til hovedansvarlig studieleder i enheten/studieleder(teamet)

3. Masterkoordinator har ansvar for medarbeidersamtaler med de UF-ansatte knyttet til masterprogrammene

4. Ansatte i VHF-seksjonen som arbeider med EVU velger selv sin tilhørighet i utdanning (er de i tvil vil dekan i samarbeid med nåværende studieleder og avdelingsdirektør bidra)

5. Forskningskoordinator og IKT-koordinator (for hele ØKS) rapporterer til dekan.

6. EVU-koordinatorer og internasjonale koordinatorer rapporterer til hovedansvarlig studieleder i enheten/ studieleder (teamet) for hver enhet.

 05.06.03

Gunnar Engelsåstrø






Brita Børve

dekan







     
avdelingsdirektør

